Accidentul în care a fost implicat Alex s-a petrecut la kilometrul 37 al autostrăzii, pe sensul spre Madrid.
Din primele informaţii, aerul polar arctic care a lovit Spania sâmbătă ar putea fi cauza unui carambol petrecut pe autostrada A5 din provincia Toledo, lângă Madrid.
O persoană de naționalitate română a murit în accident, o altă a fost grav rănită, fiind transportată la un spital din Madrid și alte trei au fost rănite ușor, fiind transportate la un spital din zonă, potrivit presei spaniole.
Din păcate pentru maramureșean nu s-a mai putut face nimic pentru a-i fi salvată viața.
››› Vezi galeria foto ‹‹‹În operațiunea de salvare au fost implicați polițiștii din Garda Civilă, trei echipaje medicale de terapie intensivă, două echipaje de prim-ajutor și pompierii din Illescas și Santa Olalla.
Este vorba despre românul Alex Prială, în vârstă de 27 ani, potrivit vasiledale.ro.
Pe rețelele de socializare, cunoscuții maramureșeanului de loc din Maramureșul istoric postează mesaje de condoleanțe.
"Drum lin spre cer, dragul meu nepoțel! Nu-mi vine să cred că nu mai ești printre noi. Mi se rupe inima după tine (...) nu-mi vine să cred cum te-ai dus așa de vreme.
Ieri am vorbit cu tine ultima dată și mi-ai promis că vei veni acasă în august. Doamne!", este doar unul dintre mesaje.